Diari Oficial de la Generalitat Valenciana


Sumari del DOGV 9399, del 05-08-2022 (2022/7450)

Alienació de diversos aprofitaments forestals en forests d'utilitat pública de la Generalitat a la província de Castelló CS/SF/2022/2.
--------------------------------------------------------------------------------------------------------------------------------------

### Dades del document

Número de DOGV
:   9399

Data del DOGV
:   05-08-2022

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2022/7450


Data del document
:   01-08-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * contracte administratiu

Alienació de diversos aprofitaments forestals en forests d'utilitat pública de la Generalitat a la província de Castelló CS/SF/2022/2. [2022/7450]  
1. Objecte  
1.1. Convocar la subhasta per a l'alienació dels aprofitaments forestals en les forests d'utilitat pública propietat de la Generalitat, relacionades en l'annex I.  
2. Termini d'execució de l'aprofitament  
Els aprofitaments de pastures s'ofereixen per a un termini d'execució de cinc anys.  
Els aprofitaments de fusta s'ofereixen per a un termini d'execució d'un mes.  
3. Tramitació, procediment i tipus de licitació  
3.1. L'alienació la la durà a terme la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló.  
3.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i de concurrència competitiva, recollits en l'article 15.5 de la Llei 43/2003, de 21 de novembre, de forests, de l'Estat, així com amb el que disposa el Decret 205/2020 d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat i la resta de legislació forestal que hi siga aplicable.  
3.3. El tipus de licitació serà oberta, de tramitació ordinària i es realitzarà mitjançant subhasta.  
4. Capacitat del licitador/a  
No s'estableix la necessitat d'acreditar solvència tècnica, financera o econòmica.  
No estaran capacitades les persones que estiguen incurses en alguna de les prohibicions de contractar contemplades en la legislació de contractes del sector públic.  
5. Documentació requerida i model de proposició  
La documentació requerida per a la presentació de les ofertes es troba desglossada en la clàusula novena del plec general de condicions administratives per a l'alienació d'aprofitaments forestals en forests propietat de la Generalitat i en la cinquena del plec particular de condicions economicoadministratives en la qual també es poden consultar els models de declaració responsable que ha de presentar qui licite i de proposició econòmica.  
6. Lloc i termini de presentació de les proposicions  
6.1. El termini per a la presentació de les ofertes serà de 15 dies a comptar des de l'endemà de la publicació d'aquest anunci en el Diari Oficial de la Generalitat Valenciana.  
6.2. Les persones sol·licitants presentaran l'oferta i la documentació corresponent en un sobre tancat dirigit al director territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló, en qualsevol de les formes descrites en l'article 16 de la Llei 309/2015, del procediment administratiu comú de les administracions públiques. Els sobres que siguen lliurats sense tancar seran rebutjats.  
6.3. Per a les ofertes enviades per correu certificat, qui licite haurà de justificar la data d'imposició de l'enviament en les oficines de Correos i anunciar a l'òrgan de contractació la remissió de l'oferta mitjançant tèlex, telegrama o telefax en el mateix dia.  
6.4. Sense la concurrència d'aquests requisits, l'oferta no serà admesa si és rebuda per l'òrgan de contractació amb posterioritat a la data de terminació del termini assenyalat en l'anunci. Transcorreguts, no obstant això, els deu dies naturals següents a la indicada data sense haver-se rebut l'oferta aquesta no serà admesa en cap cas.  
6.5. No s'acceptaran aquelles proposicions que tinguen omissions, errors o ratllades que impedisca conéixer clarament tot allò que l'Administració estime fonamental per a l'oferta.  
7. Lloc i data de celebració de la licitació  
7.1. L'obertura de pliques es celebrarà el 15 de setembre de 2022, a les 12.00 hores, a la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica, situada a l'edifici PROP, avinguda dels Germans Bou, número 47, de Castelló de la Plana.  
7.2. En cas de resultar deserta la subhasta, se celebrarà una segona licitació, sota la mateixa mena de taxació i condicions, el primer dia hàbil deu dies després de la primera convocatòria sense previ avís, i es tancarà el termini per a la presentació de pliques el dia hàbil anterior a les 14.30 hores moment en el qual haurà de constar la documentació en el registre d'aquesta direcció territorial situada en l'edifici PROP referit en l'apartat anterior. En cas de resultar desertes ambdues, correspon a la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica licitar-la novament.  
8. Condicions economicoadministratives  
Les condicions economicoadministratives que regeixen en l'alienació dels aprofitaments objecte de licitació són les establides en el plec general de condicions administratives per a l'alienació d'aprofitaments forestals en forests propietat de la Generalitat, confeccionat per la Direcció General de Medi Natural i d'Avaluació Ambiental de 14 de juliol de 2017 i el plec particular de condicions economicoadministratives específic per a aquesta convocatòria aprovat per la Direcció Territorial de Castelló.  
Aquests documents es troben a la disposició de les persones interessades a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló, situada a l'avinguda Germans Bou, número 47, Edifici PROP, de Castelló, així com al web https://agroambient.gva.es/va/web/medio-natural/aprovechamientos-forestales  
9. Condicions tecnicofacultatives  
9.1. Les condicions tecnicofacultatives d'aplicació a aquesta licitació seran les establides en:  
a) El plec general de condicions tecnicofacultatives per a l'alienació d'aprofitaments forestals en forests gestionades per la Generalitat, confeccionat per la Direcció General de Medi Natural i Avaluació Ambiental en 14 de juliol de 2017. D'acord amb l'annex II de l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
b) El plec de condicions particulars tecnicofacultatives per a l'alienació dels aprofitaments forestals redactat per a cada tipus d'aprofitament d'aquesta licitació. Cada concessionari haurà de subscriure el plec corresponent a l'aprofitament adjudicat.  
Aquests documents es troben a la disposició de les persones interessades en la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló, situada a l'avinguda dels Germans Bou, número 47, Edifici PROP, de Castelló, així com al web https://agroambient.gva.es/va/web/medio-natural/aprovechamientos-forestales  
  
9.2. Seran aplicables les recomanacions tècniques que descriuen i orienten actuacions per a la millora de la gestió i provisió de serveis, que indica el Decret 58/2013, de 3 de maig, del Consell, pel qual s'aprova el Pla d'Acció Territorial Forestal de la Comunitat Valenciana.  
10. Supletori  
En tot allò que no regula el present anunci i els plecs que s'hi mencionen, caldrà ajustar-se al que es disposa en el text refós de la Llei de contractes del sector públic (TRLCSP) i al Decret 205/2020 d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat.  
  
Castelló de la Plana, 1 d'agost de 2022.- El director territorial de la Conselleria d'Agricultura, Desenvolupament Rural, Emergència Climàtica i Transició Ecològica: Tomás Verdejo Rodríguez.  
  
  
  
Annex I  
  
Lot Forest Terme municipal Propietat Tipus Quantia Taxació anual  
 Núm. UP  
Núm. Llista Denominació Núm. Ud Import sense IVA  
1 CS1062 Mas de Sanaüja Xodos/Chodos Generalitat Pastures 32 UGM 320 ?/any  
2 CS090CS1030 Mas de Casanova Todolella Generalitat Pastures 20 UGM 200 ?/any  
3 CS89CS1029 Torre d'en Guaita Morella Generalitat Fusta 899,31 m³ 15 ?/m³  
4 CS99CS1025 Mas d'Ascle Alcalà de Xivert Generalitat Pastures 60 UGM 600 ?/any  
  
  
  
  
\* \* \* \* \*  
  
  
Anexo I  
  
Lote Monte Término municipal Propiedad Tipo Cuantía Tasación anual  
 Núm. UP  
Núm. Elenco Denominación Núm. Ud Importe sin IVA  
1 CS1062 Masia de Sanahuja Xodos/Chodos Generalitat Pastos 32 UGM 320 ?/año  
2 CS090CS1030 Masía Casanova Todolella Generalita Pastos 20 UGM 200 ?/año  
3 CS89CS1029 Torre en Guaita Morella Generalita Madera 899,31 m³ 15 ?/m³  
4 CS99CS1025 Mas d'Ascle Alcalà de Xivert Generalitat Pastos 60 UGM 600 ?/año